229 
vet først Mose og saa tørt Land, saaledes at Flyvesandet, muligvis 
endda først i forholdsvis sen Tid, har faaet fri Bane hen over den 
derved fremkomne flade Slette og derfra har kunnet flyve op paa 
Højdedraget og kvæle Skoven eller i al Fald dens sidste Rester. 
Et Forhold, der utvivlsomt fortjener nærmere Undersøgelse, er, 
om det ikke skulde være muligt f. Eks. i Klintepilkrattet at finde 
Rester af en Skovflora, navnlig af de karakteristiske Foraarsplanter; 
i Eftersommeren, da jeg besøgte Stedet, var en saadan Undersøgelse 
selvfølgelig allerede paa Forhaand ret haabløs. 
Alt i alt betragter jeg det saaledes som det sandsynligste, at 
de her omtalte tre Arter — og rimeligvis ogsaa Helix nemoralis — 
oprindelig er kommet til Bulbjerg sammen med et tidligere Skov¬ 
dække, og at de, eftersom dette svandt bort, lidt efter lidt har til¬ 
passet sig til at leve under Forhold, der er saa vidt forskellige fra 
dem, hvorunder de sædvanligt træffes. 
Rigtigheden af en saadan Opfattelse vilde selvfølgelig i høj Grad 
bekræftes, saafremt det skulde lykkes andetsteds at gøre Fund af 
lignende Art; ikke mindst af den Grund har jeg ønsket gennem 
denne lille Meddelelse at henlede Sneglesamlernes Opmærksomhed 
paa, at Former som de her nævnte i Jylland kan optræde paa 
Steder, hvor man paa Forhaand mindst vilde ane det. 
22—6—1916. 
